text: Mánakvøldið hin 9. februar helt Heidi Durhuus fyrilestur um Permamentan á Føroya Fólkaháskúla. FNU skipaði saman við Háskúlanum og Heidi Durhuus fyri fyrilestrinum. Fitt av fólki var komið at hoyra meira um fjøltáttaða hugtakið. Permamentan tekur støði í einari heildarhugsan, ið sær menniskju, mentan og náttúru sum samvirkandi lutir í somu vistfrøðiligu skipan. Millum annað varð tosað um etikkin, ið er grundarsteinurin handan hugtakið Permamentan, og um tær 12 grundreglurnar, ið saman skapa umstøður fyri einari varandi skipan. Heidi legði soleiðis fram, at Permamentan í roynd og veru tekur støði í tí einstaka, ið hevur hug at taka Permamentan til sín. Hetta kann t.d. vera at skapa ein urtagarð og vera sjálvbjargin við matvørum ella broyta til ein meira burðardyggan lívsstíl við at skifta bilin út við súkkluna. Permamentan kann tískil lagast eftir umstøðunum (menniska og staði), men í høvuðsheitum verða virði, grundreglur og filosofiin handan tiltøkini varðveitt.
text: #000001
text: Sí fleiri myndir frá fyrilestrinum HER
text: #000005